गांधी की सिद्धांत विहीन राजनीति की कसौटी पर क्या खरे हैं नीतीश : शिवानंद तिवारी  
शिवानंद तिवारी ने कहा- गांधी जी का जीवन ही उनका संदेश
नीतीश जी के जीवन या राजनीति पर गांधी जी का कितना स्पर्श 
नीतीश की राजनीति में सिद्धांत तलाशना तो समुद्र की थाह लगाने जैसा
शिवानंद तिवारी ने लिखा है कि गांधी अनुसरण का उनका दूसरा नमूना भी देख लिया जाए. देश में नीतीश जी अकेले ऐसे मुख्यमंत्री हैं जिनके नाम पर वर्तमान और पूर्व मुख्यमंत्री की दो कोठियां आवंटित हैं. दोनों का बजाप्ता वे उपभोग कर रहे हैं. पूर्व मुख्यमंत्री वाली कोठी में वे आजीवन रहेंगे. इसका विधान बना चुके हैं. लोग बताते हैं कि पूर्व मुख्यमंत्री वाली कोठी के सामने वर्तमान मुख्यमंत्री की कोठी तो दीन-हीन जैसी है. बहुत निर्मम ढंग से बगैर किसी संकोच के करोड़ों की सरकारी राशि उस कोठी में ख़र्च कराई गई है. उसके बाद ताल ठोक कर यह दावा कि मैं गांधी का अनुयायी हूं, इसके लिए एक खास तरह की हिम्मत चाहिए. मानना पड़ेगा कि वैसी हिम्मत नीतीश कुमार के पास है.